Suojainten pukeminen

Pue suojaimet huoneen ulkopuolella/välitilassa/ilmaeristyshuoneiden puhtaassa sulkutilassa.

Kirurginen suu-nenäsuojus/hengityksensuojain, silmäsuojain ja suojatakki puetaan potilashuoneen ulkopuolella tai välitilassa. **Suojakäsineet puetaan potilashuoneessa.**

* **Desinfioi kädet.**
* **Pue kirurginen suu-nenäsuojus,visiirimaski tai tarvittaessa FFP2/FFP3-luokan hengityksensuojain.**

Tarkista hengityksensuojaimen tiiviys hengittämällä ulos voimakkaasti (venttiilitön). Venttiilillä olevan hengityksensuojaimen tiiviys testataan peittämällä venttiili kädellä ja hengittämällä sisään voimakkaasti.

* Pue tarvittaessa hiussuojain.
* **Pue suojalasit tai kokokasvovisiiri.**
* Pue tarvittaessa nesteitä hylkivä tai läpäisemätön suojatakki tai suojatakki ja muovinen esiliina. Voit tarvittaessa tehdä hihansuihin reiät peukaloille, jotta hihat eivät pääse nousemaan ylös työskentelyn aikana.
* **Desinfioi kädet.**
* **Pue suojakäsineet potilashuoneessa.** Suojakäsineet vaihdetaan aseptisen työjärjestyksen mukaisesti, jota ennen kädet desinfioidaan.

Suojainten riisuminen

Yksiköissä, joissa on ilmaeristyshuoneita, kaikki suojaimet riisutaan likaisessa sulkutilassa. Muissa yksiköissä suojaimet riisutaan potilashuoneessa lukuunottamatta FFP2/3-hengityksensuojainta, joka riisutaan huoneen ulkopuolella.

* Aukaise vyötärönauha.
* Riisu suojakäsineet.
* Riisu suojatakki

(ota takista kiinni olkapäiden tasolta ja repäise varovasti niskan takana oleva kiinnitys auki, tarrat tai nauhat).

Kääri suojatakki siten, että suojatakin likaantunut etuosa jää sisäpuolelle ja riittävän etäällä itsestäsi.

* **Desinfioi kädet.**
* Riisu suojalasit/kokokasvovisiiri ja hiussuojain.
* **Desinfioi kädet.**
* Riisu kirurginen suu-nenäsuojus/visiirimaski.
* **Desinfioi kädet.**
* Riisu hengityksensuojain huoneen ulkopuolella/välitilassa.
* Desinfioi kädet.